༄། བདེ་བ་མངོན་དུ་འབྱིན་པའི་དཔལ༔ རྡོ་རྗེ་འཆང་ཆེན་པོ་ལུས་ཀྱི་གནས་ལུགས་བསྟན་པ་ལ་ཕྱག་འཚལ་ལོ༔ རྩེ་མོ་
རྣམ་པར་བཀོད་པའི་གནས༔ འདི་ན་བདེ་བའི་གནས་ཡོད་དོ༔ སྙིང་པོའི་རྟགས་ནི་མཐོང་བ་ཡིན༔ དེ་ཡི་རྩ་ཡི་ཆགས་ལུགས་ནི༔ འདབ་མ་ལོ་འདབ་གྱེས་པ་འདྲ༔ དེ་ཡང་སུམ་བརྒྱ་བཞི་བཅུ་གནས༔
དེ་ཡི་ནང་ན་གནས་ཀྱི་རྩ༔ སུམ་ཅུ་རྩ་གཉིས་སྨིན་པའོ༔ འབྱུང་བའི་རྩ་ནི་བཅོ་ལྔ་སྟེ༔ ལྷག་མ་སྒྲོན་མའི་རྩ་ཉིད་དོ༔ སྤྱན་གཉིས་ཁྱད་པར་འཕགས་པའི་རྩ༔ འཁོར་འདས་གཉིས་སུ་སྣང་བའོ༔ བདེ་བའི་
གནས་རྣམས་བསྟན་པ་ནི༔ ཡི་གེ་ཡྃ་ལས་བྱུང་བའོ༔ དེ་ནས་བསྐྱོད་པ་འབྱུང་བའི་རྩའི་མིང་འདིའོ༔ རབ་ཏུ་འབྱེད་པ་མེའི་࿙ཕ རྩ༔ འཛིན་པ་ཆུའི་࿙ཕ རྩ༔ སྦྱོར་བ་སའི་࿙ཕི རྩ༔ བསྐྱོད་པ་རླུང་གི་࿙ཕི
རྩ༔ དེ་བཞི་འབྱུང་བ་ཕོའི་རྩ་བཞིའོ༔ ཡང་གོ་རིམ་གྱིས་གཟུགས་འཛིན་སྣ་མ་࿙མ དང་༔ སྒྲ་སྣ་མ་࿙མ དང་༔ དྲི་སྣ་མ་࿙མི དང་༔ རོ་སྣ་࿙མི མའོ༔ དེ་དག་འབྱུང་བ་མོའི་རྩ་བཞིའོ༔ ཡང་གོ་རིམ་
གྱིས༔ སྟོང་སྣང་࿙པ དང་༔ སྟོང་ཐོབ་࿙པ དང་༔ སྟོང་བསྒྱུར་࿙པི དང་༔ སྟོང་པ་ཞེས་࿙པི བྱའོ༔ དེ་དག་ནི་མ་ནིང་གི་རྩ་བཞིའོ༔ འདི་དག་ནི་འབྱུང་བ་བསྡུས་པའི་རྩའོ༔ དུག་གསུམ་གྱི་བདག་ཉིད་

༄༅༔ ༔འབྱུང་བའི་ནད་གསུམ་དུ་འཁྲུག་པར་བྱེད་པའོ༔ འཁོར་བར་བྱེད་པ་དང་༔ བསྒྱུར་བའི་ལས་དང་༔ སྣ་ཚོགས་སྡུད་པའོ༔ དེ་དག་རེ་རེའི་ནང་ན༔ རང་བཞིན་གྱི་ཡི་གེ་རེ་རེ་འོད་
ཀྱི་གོང་བུ་དང་༔ ཐིག་ལེ་ཕྲ་མོ་གཉིས་ཀྱི་དབུས་ན༔ རང་བཞིན་ལྷུན་གྱིས་གྲུབ་པའི་ཀུན་ཏུ་བཟང་པོ་ཡབ་ཡུམ་བཞུགས་པ་ནི༔ ཆོས་སྐུ་ལོངས་སྐུ་སྤྲུལ་སྐུ་གསུམ་གྱི་རྟེན་དུ་བཞུགས་པའོ༔ སྒྲོན་མའི་རྩ་ནི༔
དབུ་མ་ལས༔ ལྟ་བ་གསལ་བ་དང་༔ སྐལ་ལྡན་པ་དང་༔ མྱོས་བྱེད་པ་དང་༔ ཡིད་སྦྱོར་མ་དང་༔ རིག་འཛིན་མའོ༔ གཡས་མ་ལ༔ ཤེས་པའི་རྟེན་དང་༔ ཐིག་ལེའི་རྟ་དང་༔ རྣམ་འཕྲུལ་མ་དང་༔
སྒྲིབ་བྲལ་ཉིད་དོ༔ གཡོན་མ་ལ༔ དབྱིངས་ཀྱི་རྩ་དང་༔ རྒྱ་མཚོ་རྟ་དང་༔ ཐ་དད་པར་གྱུར་པ་དང་༔ གྲགས་པར་སྟོང་པ་དང་༔ ལས་གྱུར་ཆེན་མོའོ༔ དེ་དག་གི་གང་སྒོམ་པ་པོ་དང་༔ བསྒོམ་པར་བྱ་
བའི་ཡུལ་དང་༔ སྒོམ་པའི་སྣང་བ་དག་ཅིང་༔ སྙིང་པོའི་དོན་རྟོགས་པར་བྱེད་པའོ༔ དེའི་ཕྱིར་ན༔ སྒོ་ལྔའི་ཡུལ་ལ་སློབ་པའི་གནད་དང་༔ རིག་པ་མངོན་སུམ་དུ་སློབ་པའི་གནད་དང་༔ འབྱུང་བའི་སྒྲ་
དོན་ལ་སློབ་པའི་གནད་རྣམས་ཀྱིས་ངེས་པའི་དོན་དུ་འགྱུར་བ་ཡིན་ནོ༔ ཕྱི་རོལ་གྱི་སྣང་བ་འགྱུར་བ་ནི༔ དབང་པོའི་ཡུལ་ལ་འཆར་བྱེད་ལ་སོགས་པ་ལྔ་དང་༔ འདུ་བ་རྣམ་པར་འཁྲུལ་པས༔ སྔར་བྱས་ཀྱི་

ལས་འགྲོ་བའི་ཡེ་ཤེས་འཕེལ་འགྲིབ་དང་༔ དྲན་བསམ་སྣ་ཚོགས་པར་འཕྲོ་བ་དང་༔ འབྱུང་བའི་དར་རྒུད་དང་༔ འཕེལ་འགྲིབ་སྣ་ཚོགས་བྱེད་པའོ༔ དེའི་དབྱིབས་ནི༔ དཔག་བསམ་གྱི་རྩེ་བྱ་འདབ་ཀྱི་རྣམ་
པ་ལྟ་བུར་གནས་སོ༔ དེའི་ཕྱིར་འཁོར་ལོ་བཞིའི་གནས་ལུགས་ཤེས་པའི་གནད་དང་༔ ལུས་ཀྱི་གནད་དུ་ཇི་ལྟར་འགྱུར་བ་དང་༔ བརྗོད་པ་ཡི་གེའི་གནད་ཀྱིས༔ ངག་གི་གནད་གཅུན་པ་དང་༔ མིག་གི་
ཡུལ་གཞི་ལས་འཕགས་པས༔ ཡིད་ཀྱི་བྱུང་ཚོར་འགག་པའི་གནད་དོ༔ ཁྱད་པར་དུ་བདེ་བ་སྤོར་བྱེད་ཀྱི་རླུང་དྭངས་ཤིང་བཀྲག་བས་ཁྱབ་པས༔ ཁྱབ་བྱེད་ཀྱི་རླུང་གནས་པའོ༔ རྣལ་འབྱོར་པས་རླུང་ཚངས་
པའི་བུ་གར་དྲངས་ལ༔ ཤེས་པ་སྤྱི་བོའི་བུ་གར༔ ཡི་གེ་ཡྃ་ལ་གཏད་པས༔ འདོད་ཆགས་ལམ་དུ་བྱེད་པའི་ཐིག་ལེ་འབྱོངས་པར་འགྱུར་རོ༔ དེ་ཡང་ལུས་འཁྲུལ་འཁོར་གྱིས་གཅུན་པས༔ ཐིག་ལེ་བཅུད་
དང་སྦྱར་བ་དང་༔ ངག་གི་ཡི་གེ་གཅུན་པས་ཐིག་ལེ་རྩལ་འདྲོངས་པ་དང་༔ ཡིད་རང་མལ་ལ་བཞག་པས༔ རང་སྣང་ལ་རྒྱས་ཐེབས་པའོ༔ དེ་ཡང་དེ་ཉིད་ཀྱི་ཐིག་ལེ་རླུང་ཐེབས་པས༔ བདེ་ཆེན་རང་
གནས་སུ་སྐྱོལ་བ་ཞེས་བྱའོ༔ ངེས་པར་ལུས་ཀྱི་རྩ་གཏེམ་པས༔ ཡེ་ཤེས་མངོན་དུ་འཆར་བ་དང་༔ ངག་གི་ཡི་གེ་ལྟེམ་པས་ངག་བརྗོད་དུ་མེད་པར་རང་གྲོལ་བ་དང་༔ ཡིད་རླུང་ལ་ལྟེམ་པས་བྱུང་ཚོར་

༄༅༔ ༔ཐམས་ཅད་ཡེ་ཤེས་ཀྱི་གྲོགས་སུ་འཆར་ངེས་པའོ༔ དེའི་ཕྱིར་ན་རྩ་གནད་ལ་བརྟེན་ནས༔ འདོད་ཆགས་གཉིས་སུ་མེད་པའི་ཡེ་ཤེས་སུ་སྦྱོར་བ་དང་༔ རྣམ་པར་རྟོག་པ་ཐམས་ཅད་
རྒྱུན་ཆད་པ་དང་༔ གཉིད་དང་རྨི་ལམ་སྐུ་གསུམ་དུ་ཁྱེར་བ་དང་༔ སྣང་བ་སྣ་ཚོགས་པ་རང་གི་མངོན་སུམ་དུ་ལོངས་སྤྱོད་པ་དང་བཞིའོ༔ རྩ་གནས་ཀྱི་འཁོར་ལོ་བཞིའི་མན་ངག་རྫོགས་སོ༔ ས་མ་ཡ༔ རྒྱ་
རྒྱ་རྒྱ༔